LaSalle Kwartet

Die LaSalle Kwartet was 'n strykkwartet wat van 1946 tot 1987 aktief was. Dit was gestig deur die eerste violis Walter Levin. Die LaSalle kwartet se naam is toe te skryf aan 'n woonstel in LaSalle Straat in Manhattan, waar sommige van sy lede gewoon het gedurende die kwartet se ontsaan. Die kwartet het gespeel op 'n geborgde stel Amati instrumente.

Die LaSalle Kwartet was die beste bekend vir die speel van musiek uit die Tweede Weense Skool van Schoenberg, Berg en Webern, en van die Europese moderniste wat uit daardie tradisie ontspring het, alhoewel hulle ook standaard klassieke en romantiese repertorium gespeel het. Die kwartet het in 1965 die eerste uitvoering van Witold Lutosławski se Strykkwartet gegee in Stockholm. György Ligeti het sy Tweede Strykkwartet aan die groep gewy, en hulle het op 14 Desember 1969 die eerste uitvoering daarvan in Baden-Baden gegee. Die kwartet word gekrediteer met die "Zemlinski Renaissance," aangesien Zemlinski se werke grootliks onbekend was totdat die kwartet sy werke begin uitvoer het. Die kwartet het die Deutscher Schallplattenpreis vir hulle opname van Zemlinski se vier strykkwartette gewen. Die LaSalle Kwartet was die inwonende kwartet by die Universiteit van Cincinnati – Kollege-Konservatoria van Musiek, en die tjellis Lee Fiser het tot en met sy aftrede in 2017 daar klas gegee. 

 Lede 
Jack Kirstein, tjellis van 1955 tot 1975, beswyk in Augustus 1995
Henry Meyer, tweede viool en stigterslid. Hy het 'n meester-pedagoog geword, en regoor die wêreld klasse aangebied. Hy het ook vir meer as vyf-en-twintig jaar as Professor van Viool by die Kollege-Konservatoria van Musiek, Cincinnati, gedien. Hy was die eerste ontvanger van die Lewenslange Prestasie Toekenning van die Amerikaanse Klassieke Musiek Saal van Roem. Meyer het in 1993 die A.B. (Dolly) Cohen Toekenning ontvang vir Uitnemendheid in Onderrig by die Universiteit van Cincinnati. Hy het in Desember 2006 beswyk.
Walter Levin, eerste viool, Hy het vir baie jare in Basel, Switserland, gewoon en gewerk, en toe na 'n tehuis vir senior burgers in Chicago getrek.
Peter Kamnitzer, altviool. Het op 23 Februarie 2016 in Israel op die ouderdom van 93 jaar gesterf. Hy was oorleef deur sy vrou.LaSalle Quartet violist Peter Kamnitzer has died aged 93, The Strad, 29 Februarie 2016.
Max Felde, oorspronklike altviolis. hy het met sy loopbaan in New York Stad voortgegaan, en later na die weskus van Kanada getrek ten einde sy gesin saam met die violis Aurora Felde groot te maak. Hy het met sy musikale loopbaan voortgegaan as assistent hoof altviolis van die CBC Kamerorkes, en as [[altviool}altviolis]] in die Vancouver Simfonieorkes vir meer as 25 jaar gespeel, bykomend daartoe dat hy 'n gerekende maker van klassiek musiek-instrumente was. Hy het in 2005 beswyk.
Lee Fiser, het in 1975 by die kwartet aangesluit met die ondersteuning van Jack Kirstein en sy vrou Jeanne. Hy was 'n bekende pianis in Cincinnati, toe hy die Kwartet verlaat het om voort te gaan met sy klasse by C.C.M., en om plaaslik en in die buiteland duette te speel saam met sy vrou.Hy was ook die dirigent van die Noord-Kentucky Simfonieorkes, te wete 'n gemeenskap-orkes. 
Richard Kapuscinski, Tjello

 Bronne 
 http://holocaustmusic.ort.org/places/camps/death-camps/birkenau/meyerhenry/

 Verwysings 

Kategorie:Musiekgroepe